*Kedves Kolléga!*

Szeretettel meghívunk konferenciánkra

**3D nyomtatás, robotika és elektronika oktatás lehetőségei a hazai és nemzetközi oktatásban**

**Az alkotópedagógia, mint motiváló tényező a hazai szakiskolákban**

**2016 június 10-én, pénteken 18:00** órára **Nagykovácsiba (Kolozsvár utca 2/a)**

a [makerspace.hu](http://makerspace.hu/) közösségi műhelybe.

**Program:**

* A nemzetközi alkotómozgalom bemutatása (35')
* Hazai alkotópedagógiai pilot projektünk bemutatása (20')
* Műhelyek, helyszínen kipróbálható technológiák:

3D nyomtatás
Robotika
Mikrokontroller programozás

* Szendvicsvacsora, kötetlen beszélgetés

**A programon való részvétel ingyenes, de regisztrációhoz kötött.**

**Kérjük legkésőbb június 3-ig bejelentkezni szíveskedjék** [**itt**](https://docs.google.com/forms/d/16qL9OG5p_b4GZp9-yWPRnm1VzjAHYmtmutIIeHi6LFY/viewform)**.**

**A helyszínről:**

A Nagykovácsiban található makerspace.hu-t a Magyar Cserkészszövetség hívta életre, a Teleki-Tisza Kastély Komplexum beruházás részeként, hogy a közösség és közös alkotás értékét hazánkban megmutassa.

A [makerspace.hu](http://makerspace.hu/) egy közösségi műhely és oktatási központ, amely az új, könnyen elsajátítható digitális megmunkálásra alapozva kutatja, milyen pedagógiai eredményeket érhetünk ez azáltal, hogy felnőttek vagy gyerekek olyan tárgyakat alkotnak, amelyekre büszkék.

A makerspace, szabad fordításban az alkotók tere, egy olyan hely, ahol az alkotók zavartalanul alkothatnak. Ez azt jelenti, hogy van fizikai hely és vannak eszközök. A szakirodalom szerint:

“*A makerspace egy általános megnevezés egy olyan térre, ahol emberek összejönnek, hogy dolgokat hozzanak létre.*

*A makerspace-ek szakosodhatnak elektronikára, robotikára, famegmunkálásra, varrásra, lézervágásra, programozásra vagy ezek különböző kombinációjára*.”

Ennek értelmében a makerspace a műhelyek vegyesboltja - mindenből van benne. Pont annyi és olyan géppark áll benne rendelkezésre, amivel a fenti tevékenységek gond nélkül végezhetők, de nem akkora mennyiségben, hogy már gyártásról, gyárról lehessen beszélni. A [makerspace.hu](http://makerspace.hu/) is ezt az elvet követi - széles gépparkkal széles képességek elsajátítását és gyakorlását teszi lehetővé.

Várunk sok szeretettel!